CELEX: 62017CA0427
Language: et
Date: 2019-03-28 00:00:00
Title: kohtuasi C-427/17: Euroopa Kohtu (kümnes koda) 28. märtsi 2019. aasta otsus — Euroopa Komisjon versus Iirimaa (Liikmesriigi kohustuste rikkumine — Direktiiv 91/271/EMÜ — Asulareovee kogumine ja puhastamine — Erakorralised asjaolud — Parimad tehnilised teadmised, vältides liigseid kulusid — Kulude proportsionaalsuse põhimõte — Tõendamiskoormis — Tõendid)

3.6.2019   
            
            
               ET
            
            
               Euroopa Liidu Teataja
            
            
               C 187/14
            
         
      Euroopa Kohtu (kümnes koda) 28. märtsi 2019. aasta otsus — Euroopa Komisjon versus Iirimaa
      (kohtuasi C-427/17) (1)
      
      (Liikmesriigi kohustuste rikkumine - Direktiiv 91/271/EMÜ - Asulareovee kogumine ja puhastamine - Erakorralised asjaolud - Parimad tehnilised teadmised, vältides liigseid kulusid - Kulude proportsionaalsuse põhimõte - Tõendamiskoormis - Tõendid)
      (2019/C 187/15)
      Kohtumenetluse keel: inglise
      
         Pooled
      
      
         Hageja: Euroopa Komisjon (esindajad: K. Mifsud-Bonnici ja E. Manhaeve)
      
         Kostja: Iirimaa (esindajad: J. Quaney, M. Browne ja M. A. Joyce, keda abistasid S. Kingston, BL, C. Toland, SC ja B. Murray, SC)
      
         Resolutsioon
      
      
                  1.
               
               
                  Kuna Iirimaa:
                  
                              —
                           
                           
                              ei ole taganud, et Athlone’i, Cork City, Enniscorthy, v.a Killagoley townland, Fermoy, Mallow’, Midletoni, Ringaskiddy ja Roscommon Towni linnastutes asulareovee ja mahasadanud vihmavee kogumiseks kasutatavas ühises süsteemis hoitakse kogutud vett ning juhitakse seda puhastitesse vastavalt nõuetele, mis tulenevad nõukogu 21. mai 1991. aasta direktiivist 91/271/EMÜ asulareovee puhastamise kohta (mida on muudetud Euroopa Parlamendi ja nõukogu 22. oktoobri 2008. aasta määrusega (EÜ) nr 1137/2008), siis on Iirimaa rikkunud direktiivi 91/271 artikli 3 lõigetest 1 ja 2, I lisa punktist A ning joonealusest märkusest 1 tulenevaid kohustusi;
                           
                        
                              —
                           
                           
                              ei ole korraldanud Arklow’, Athlone’i, Ballybofey/Stranorlari, Cobh’i, Cork City, Enfieldi, Enniscorthy, Fermoy, Killybegsi, Mallow’, Midletoni, Passage/Monkstowni, Rathcormaci, Ringaskiddy, Ringsendi, Roscommon Towni, Shannon Towni, Tubbercurry ja Youghali linnastutes kogutud vee bioloogilist või muud sellega võrdväärset puhastust, on Iirimaa rikkunud kohustusi, mis tulenevad direktiivi 91/271, mida on muudetud määrusega nr 1137/2008, artikli 4 lõigetest 1 ja/või 3 koostoimes direktiivi 91/271 artikliga 10 ning I lisa punktiga B;
                           
                        
                              —
                           
                           
                              ei ole taganud, et kogumissüsteemidesse sisenev Athlone’i, Cork City, Dundalki, Enniscorthy, v.a Killagoley townland, Fermoy, Killarney, Killybegsi, Longfordi, Mallow’, Midletoni, Navani, Nenaghi, Portarlingtoni, Ringsendi, Roscrea ja Tralee linnastute asulareovesi läbib enne selle tundlikele aladele juhtimist põhjalikuma puhastuse, kui on kirjeldatud direktiivi 91/271 muudetud redaktsiooni artiklis 4 ning kooskõlas sama direktiivi muudetud redaktsiooni I lisa punkti B nõuetega, on Iirimaa rikkunud kohustusi, mis tulenevad direktiivi 91/271, mida on muudetud määrusega nr 1137/2008, artikli 5 lõigetest 2 ja 3 koostoimes sama direktiivi muudetud redaktsiooni artikliga 10 ning I lisa punktiga B kehtestatud nõuetega; ja
                           
                        
                              —
                           
                           
                              ei ole taganud, et Arklow’ ja Castlebridge’i linnastute asulareoveepuhastitest väljuva vee juhtimine toimub eelnevate eeskirjade ja/või erilubade alusel, on Iirimaa rikkunud kohustusi, mis tulenevad direktiivi 91/271, mida on muudetud määrusega nr 1137/2008, artiklist 12.
                           
                        
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Mõista kohtukulud välja Iirimaalt.
               
            
         (1)  ELT C 293, 4.9.2017.